Деница Минчева
Пречупено гори небето…

chitanka.info

Пречупено гори небето.

Изсипват се грамади плам.

Беснеят богове и ето

откъртват от света, което

е закърняло вече там.

Преплетени души измамни

до дъно пият чаши злъч,

оплакват минало велико

проклинат си съдбата тихо

и давят се във свойта скръб.

Белеят върхове безбродни

насред старинни небеса.

Просмукват се мъгли прокобни

надвисва тишина утробна

в последния ни час.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.